Autocracia

Una autocracia es una filosofia o forma de govèrn que lo poder politic es representat per una sola persona. Lo tèrme autòcrata ven del grèc autokratôr (literalament "autogovernant" o "lo governant per se meteis"). Los concèptes opausats son l'oligarquia, lo govèrn d'una minoritat o d'un pichon grop e democracia, govèrn de la majoritat, lo pòble.

A l'ora d'ara aquel tèrme es sinonim de despotisme, tirania o dictatura, un govèrn exercit per un individu que possedís un poder illimitat o absolut o que reconeis pas cap d'autra limita. L'autocracia, pasmens, es pas sinonim de totalitarisme, donat qu'aquel concèpte foguèt fabregat per distinguir los regims modèrns que sorgiguèron a partir de 1930 e las dictaturas tradicionalas. Tanpauc es pas sinonim de dictatura militar, donat qu'una dictatura militara pòt aver la forma d'una "presidéncia collectiva" (coma las "juntas sud-americanas"). Pasmens, l'autocaàcia pòt aver de caracteristicas de totalitarisme e dictatura. 

Lo concèpte de "monarquia" se destria d'aquel de l'autocracia, donat que lo primièr compòrta un títol ereditari. Mai, lo poder real del monarca, a l'ora d'ara, pòt èsser limitat o simplament cerimonial. Istoricament los monarcas governavan autocraticament, mas, amb lo temps, lor poder mermèron o foguèt eliminat amb l'apareicion de las primièras constitucions que donavan al pòble lo poder per prene de decisions mejans de còrsses representatius de govèrn.